དཔེར་ན་ཞུས་ན།ཁྱོད་རང་དགའ་ལྡན་དུ་ཕེབས་པ་ཡིན་ན་སྒྲོལ་མ་ཁོ་ན་བསྟེན་གསོལ་གནང་མཁན་དགེ་འདུན་པ་དང་འགའ་ཤས་འཁོར་ལོ་བདེ་མཆོག་ཁོ་ན་བསྟེན་གསོལ་གནང་བ་འགའ་ཤས་ཀྱིས་དཔལ་རྡོ་རྗེ་འཇིགས་བྱེད་ཁོ་ན་བསྟེན་གསོལ་གནང་གིན་ཡོད།དགེ་འདུན་པ་ཞིག་གི་དཔལ་རྡོ་རྗེ་འཇིགས་བྱེད་བསྟེན་གསོལ་གཙོ་བོར་གནང་ནའང་གཞན་ལ་ཡང་ཉམས་ལེན་གནང་ཆོག་གི་ཡོད།དཔེར་ན།ཁོང་ཚོས་སྒྲོལ་མ་དང་རྗེ་བཙུན་འཇམ་དཔལ་དབྱངས།༧རྗེ་ཙོང་ཁ་པ་ཆེན་པོ།གསང་བ་འདུས་པ།རྡོ་རྗེ་རྣལ་འབྱོར་མ་བཅས་ཉམས་ལེན་གནང་ཀྱང་ཁོང་ཚོའི་ཉམས་ལེན་གཙོ་བོ་ནི་དཔལ་རྡོ་རྗེ་འཇིགས་བྱེད་མཁན་ཡོད་རེད།དེ་ག་ནང་བཞིན་དགོན་པ་དེའི་ནང་གྲྭ་བ་འགའ་ཤས་སྒྲོལ་མ་ཁོ་ན་ལ་གསོལ་སྟོད་གནང་བ་དང་དཔལ་རྡོ་རྗེ་འཇིགས་བྱེད་ཁོ་ན་གནང་མཁན་ཡང་ཡོད།འོན་ཀྱང་ཁོང་ཚོས་སྒྲོལ་མ་ལེགས་པོ་མེད་པས་དཔལ་རྡོ་རྗེ་འཇིགས་བྱེད་ཁོ་ན་ལ་གསོལ་སྟོད་གནང་བ་དང་འཇིགས་བྱེད་ལེགས་པོ་མེད་པས་སྒྲོལ་མ་ཁོ་ན་ལ་གསོལ་སྟོད་གནང་མ་རེད།དེའི་ཕྱིར་དགོན་པའི་ནང་ཁྱོད་རང་གིས་ཉམས་ལེན་གང་གནང་ཀྱང་རྙོག་ཁྲ་མེད་པར་རང་དབང་ཡོད།